Cèrcua

La cèrcua è n'álbërë ë la famiglia ë lë Favacëë (Fagaceae).

 Nòm sciëndífëchë 
Quercus pubescens Willd., (Q. lanuginosa Thuill., Q. nicotrae Lojacono).

 Dëscrëzzion 
È n'álbërë ávëtë da 10 a 25 m. Lë frunn zë sécchënë ngim'a la chianda e rëmánënë attaccat a lë rámëra fin a la prëmavera, quann náscënë chell nòv. Pò cambà pur cchiù ë 500 ann.

Zë tròva dend a gl bbòsch assutt ë la zzòna submëditërranëa, cchiussá ngima a tërren calcarëë, fin a 1.200 m/n.l.m.

È na chianda mënòica chë scërisc da abbril a maj. Gl pòllënë è përtat da gl viend (spèc anëmòfëla).

Gl nòm ë la spèc në vè da gl Latin pubescens: a pir mòll e curt (a gl luat pëssott ë lë frunn e a gl ramitt ggiun). È në mòd chë tè la chianda pë patì ë men la secca.

Lë frunn suó oblangeëlat (4-8 x 5-10 cm) kë 5-6 lòb prëfunn pë luat. Gl përnucc è luongh 5-12 mm.

Lë gliann nën tiev gl përnucc.

La scòrza è grigg scur e addëvènda nera chë gl ann. È crëttata.

 Us 
 Legn 
È addëprat pë lena da ard. È tuošt, zë chënzuma chian chian e tè la vracia chë dura në muar.

 Frutt 
Lë gliann suó doc e andann z'addëprávanë nën sul pë accëbbià gl puorc, ma pur, a gl përíëdë ë caraštía, pë fà lë pan.

 Dann 
Ciert lepidòttërë, comm a la Lymantria dispar e la magnacòzza ë lë cèrcuë (Thaumetopoea processionea), la ponn sfrënnuà.

Categurìa:Fagaceae
Categurìa:Quercus